Im Middelland si e Hufe Kolonie aagleit  worde, zum die römischi Herrschaft dört z befestige. D Sicherig vo dr Rhiigränze und d Underwärfig vo de Alpevölker im Wallis und in Graubünde isch spöötistens bis zum Ändi vo dr Regierigszit vom Augustus (31 v. Chr.-14 n. Chr.) beändet gsi, und die strategisch wichtige Alpebäss si fest in römischer Hand gsi. D Römer hei chrüz und quer dur d Schwiiz Strosse bout. Entlang vo dene hei sech de Sidlige entwicklet, vor allem zwüsche Gänf und Arbon: Arbor Felix (Arbe), Ad Fines (Pfyy), Basilia (Basel), Brenodor (Bärn-Engihalbinsle), Curia (Chur), Genava (Gemf), Lousanna (Lausanne), Octodurus (Martigny), Salodurum (Soledurn), Turicum (Züri), Urba (Orbe), Vindonissa (Windisch) und Vitudurum (Oberwinterthur).